изискванията за намаляване на емисиите на СО2 след преминаването към процедурата WLTP трябва, в съответствие с член 13, параграф 7, втора алинея от Регламент (ЕО) No 443/2009, да остане съпоставима за производителите и превозните средства с различно приложение съответно със строгостта, дефинирана в Регламент (ЕО) No 443/2009 по отношение на стойностите на емисиите, определени по процедурата NEDC. Поради това при корелационната процедура следва да се вземат предвид тези условия на изпитване съгласно NEDC, които изрично се изискват за издаване на одобрение на типа.
 (6)
 Възможно е да има усъвършенствани технологии за превозни средства или специфични технологични конфигурации, за които корелационният инструмент да не може да дава с достатъчна точност стойности на емисиите на СО2 на база NEDC. В такива случаи производителят следва да има възможност да проведе физическо изпитване вместо да използва корелационния инструмент. За да бъдат осигурени равноправни условия, за тези изпитвания следва да са валидни същите изпитвателни условия по процедурата NEDC, които са дефинирани за корелационния инструмент.
 (7)
 В Регламент (ЕО) No 443/2009 са предвидени няколко начина за улесняване на постигането на целите за специфични емисии. С оглед да се осигури съпоставима строгост на изискванията е необходимо да се направят някои уточнения по отношение на изчисляването на облекченията, посочени в член 5а от Регламент (ЕО) No 443/2009, както и на дължащите се на екологични иновации намаления на емисиите по член 12 от цитирания регламент. От друга страна обаче, за рамковите условия за тези начини се счита, че не зависят пряко от прилаганата изпитвателна процедура, поради което те следва да бъдат запазени без изменения, включително горните граници както за облекченията, така и за дължащите се на екологични иновации намаления на емисиите.
 (8)
 Важно е да се осигури прилагане по предназначение на процедурните допустими отклонения и на резултатите от корелационния инструмент, а не те да се използват като средство за изкуствено намаляване на стойностите на емисиите на СО2, за да се удостовери съответствие с целите. Поради това следва да се провеждат на случаен принцип ограничен брой физически изпитвания, с оглед да се провери дали правилно са определени входните данни и съответстващите на NEDC характерни стойности, базиращи се на получените чрез корелационния инструмент резултати. Ако при такова проведено на случаен принцип изпитване се установи, че даден производител е декларирал за целите на одобряването на типа такава съответстваща на NEDC стойност за емисиите на СО2, която е по-ниска от резултата на измерването с повече от допустимото отклонение, или ако са били посочени неправилни входни данни, за Комисията следва да е възможно да определи и приложи корекционен коефициент за увеличаване на средните специфични емисии на този производител. Това следва да действа и като спирачка срещу злоупотребата или прекомерното използване на допустимите отклонения при измерването.
 (9)
 Наблюдението на стойностите на емисиите на СО2 е разпоредено в Регламент (ЕС) No 1014/2010 на Комисията (4) и е необходимо тези разпоредби да бъдат съобразени с новата изпитвателна процедура. При прилагането на процедурата WLTP стойността на специфичните емисии на СО2 ще бъде изчислявана и вписвана в сертификата за съответствие на всяко отделно превозно средство. С оглед ефективно да